रोचक कुरा त के छ भने प्रदेश २ को चुनावमा उत्रेका आकांक्षी दलहरूले कांग्रेसलाई आफ्नो मुख्य प्रतिस्पर्धी देखिरहेका छन् । एमाले, संघीय समाजवादी फोरम र माओवादीले प्रदेश २ को चुनावमा मुख्य प्रतिस्पर्धा कांग्रेससँगै हुने बताउँछन् । एमालेले प्रदेश २ को अधिकांश स्थानीय तहमा कांग्रेससँगै प्रतिस्पर्धा हुने आकलन गरेको छ । एमाले प्रदेश सहसंयोजक चौधरी भन्छन्, ‘६० प्रतिशत स्थानमा मुख्य प्रतिस्पर्धा कांग्रेससँग हुन्छ, बाँकी ४० मा फोरम, राजपा र लोकतान्त्रिक फोरमसँग हुन सक्छ । त्यसैले यो प्रदेशमा पनि हाम्रो मुख्य प्रतिस्पर्धी कांग्र्रेस नै हो ।’
